SNOOPYS SOMMERLEIR
Kanskje jeg skal melde meg på badminton i dag?
Hva med deg da, Charlie?
Hva er det?
- Påmelding til astronautopplæring. - Det er en merkelig leiraktivitet.
Jeg holder meg til badminton.
"Sallys tann."
Se på denne toasten.
Helt jevn smørspredning. Perfekt distribuert marmelade.
Slett ikke verst om jeg skal si det selv.
- Den er ikke så vond. - Jeg mistet en tann.
- Det var hard marmelade. - Går det bra?
Bra?
Det er topp! For nå får jeg besøk av tannfeen!
Unna vei, unna vei! Jeg må fram, minus en tann.
Hørte du det, Snoopy? Jeg mistet en melketann!
- Hørte dere at jeg mistet en tann? - Ja, det er snakkisen i dag.
Jeg lurer på hva tannfeens takster er nå for tida.
- Er det fortann eller jeksel? - Jeksel.
Du får mer for dem, for de har den tyngste tyggejobben.
Sånn har jeg ikke tenkt på det.
Tannfeen pleier bare å gi meg en tikrone. Nå får jeg kanskje en hel 20-kroning.
Denne tanna er en gullgruve.
Ja, hvis du la igjen adresseforandring til tannfeen før du dro på leir.
- Hva mener du? - Hvordan skal tannfeen finne deg ellers?
Jeg trodde jeg kunne legge den under puta, så ville tannfeen bare finne den.
Hvordan? Dette er ikke et julenissetilfelle.
Han har tid til å følge med på alle fordi han bare jobber én dag i året.
Og han får hjelp av alvene.
Det hadde jeg ikke tenkt på.
Det er akkurat derfor jeg alltid oppgir oppdatert adresse.
Hun gjør det, altså. Når hun besøker bestemor, er på overnatting, alt mulig.
- Det er bare sunn fornuft! - Jeg er fortapt!
Du kan ta vare på tanna til du kommer hjem og legge den under puta da?
Jeg vil ikke at den skal minske i verdi.
Du kan skrive brev til tannfeen med adressen hit.
Så klart! Du skriver, storebror.
Kjære tannfe. Jeg skriver for å melde om en adresseforandring.
Jeg mistet en melketann og vil ikke at det skal bli forvirring.
Jeg hører at dagens takst for en jeksel er en 20-kroning.
Men hvis du heller vil gi meg fire femmere, to tiere eller...
Jeg tror det er best vi holder oss til adressetemaet.
Godt poeng.
Du finner meg på Vårsjø leir, hytte B, første køye på innerste rad.
Beste hilsen og så videre. Sally Brown.
- Jeg poster det med en gang. - Du er verdens beste storebror.
En 20-kroning er mye penger. Jeg må lage en ansvarlig økonomisk plan.
Vent. Jeg vet ikke hvor tannfeen bor. Hvor skal jeg liksom sende dette?
Å miste en tann er bare noe man sier når den faller ut.
Sally har den ennå.
Hun ba meg sende brev til tannfeen, men jeg har ingen adresse.
Jeg vil ikke skuffe henne.
Tenker du det samme som jeg?
Nei, Snoopy. Jeg gir deg 20-kroningen,
så gjør du tannfeens jobb ved å bytte den mot Sallys tann.
Med hundekjeks som belønning?
Sånn.
Nå trenger jeg bare å sove, så blir resten gjort av tannfeen.
Men tenk om jeg ikke får sove? Tenk om jeg blir våken i natt?
Tenk om...
Ok, Snoopy.
Nå skal du bare snike deg inn og gjøre byttet uten å vekke noen.
Skjønner?
Det er min eneste 20-kroning, så pass godt på den.
Det føles veldig godt å gjøre noe bra for noen.
Tusen takk.
Jeg gleder meg skikkelig til å se Sallys uttrykk i morgen.
Tannfeen har vært her!
VÅRSJØ
En hundekjeks?
Dette er skandale. Dette er skammelig. Jeg går til sak!
Hva har jeg gjort mot tannfeen for å bli straffet sånn?
Jeg vil ha penger, ikke kjeks. Og en hundekjeks attpåtil.
- Det er nok bare en... - Du skriver for meg!
Kjære tannfe. Jeg har tatt imot "gaven" i bytte mot tannen jeg mistet.
Det sies at å miste melketenner er et modningstegn.
Og jeg er mye mer moden nå. Moden og desillusjonert.
Rett opp dette.
Beste hilsen Sally Brown.
Snoopy, du ga Sally feil ting.
Vær klar over at et barns sans for rettferdighet og undring står på spill.
Gjorde du byttet?
Men hvor er 20-kroningen?
Hva skal vi gjøre nå?
Vi er nødt til å legge noe under Sallys pute.
Et gjeldsbrev?
Signert av tannfeen?
Bare tenk på det!
Et håndskrevet gjeldsbrev fra tannfeen er enda bedre enn en 20-kroning.
Jeg trenger ikke løse det inn. For hvem andre har vel den autografen?
- Kanskje du skal ramme det inn? - Ja, det er en god idé!
Men det blir tøft å ikke løse inn et gjeldsbrev på 200 kroner.
200 kroner?
Der fikk jeg for å stole på en hund med desimaler.
BEAGLESPEIDER-HÅNDBOKA
"En beaglespeider er nevenyttig."
Naturen i all sin prakt.
Dens skjønnhet og stillferdige ro er tidløs.
Dessverre varer ikke alt like lenge.
Men en nevenyttig beaglespeider stiller alltid opp.
En beaglespeider som har lært å bli nevenyttig, kan fikse alle problemer.
Swish.
Det teller fortsatt.
Hæ? Doughnuten min? Nå er den jo bare blitt en bolle.
Jeg gremmes.
Men husk, å være nevenyttig betyr ikke at du må fikse alt.
Med andre ord, er det ikke ødelagt, ikke fiks det.
"Tyggegummidilemmaet."
For et pinlig opptrinn!
Hva med samarbeid? Felles innsats? Samhold?
Håndboka di må jo ha noe å si om det temaet?
Der står det klart og tydelig.
"Teamwork er grunnlaget for enhver god beaglespeidertropp."
Jeg vet at Joe Shlabotnik-byttekortet er her et sted.
Nei, har du sett?
Tyggegummi, med tre plater igjen.
Jeg ville ikke veivet med den uten å ha nok til alle, Charlie.
Den siste tyggisen her i leiren ble tygd for flere dager siden.
Det er en ettertraktet vare.
Det er bare tyggis.
Unnskyld, men var det den kjente lyden av tyggegummipapirkrølling?
Kanskje jeg tok feil.
Var det den kjente lyden av et lettet sukk?
Godt teamwork krever fokus og et blikk for de andre.
Legg grunnlaget for dette med en enkel øvelse i øyekontakt.
Det er nesten utrolig at du går med den tyggispakka i lomma.
Jeg tviler på at leiren er så manisk opptatt av tyggis som du sier.
- Hørte jeg at dere snakket om tyggis? - Hvem har tyggis?
- Charlie Brown har tyggis! - Jeg håper du har nok til å dele.
Klart han har! Det er gode, gamle Chuck vi snakker om.
Faktisk har jeg bare tre plater igjen.
Det er uholdbart!
- Vi vil ha! - Ta det rolig nå.
Det finnes en opplagt løsning på dilemmaet.
- Gjør det? - Ja.
Chuck må bare velge to favoritter blant oss som han kan dele med.
- Vent. - Det er lurt.
- Best han gjør det skikkelig. - Greit nok.
Jeg gremmes.
Teamwork bygges på tillit. Et lekefall utført under ansvarlig tilsyn
er en fin måte å skape samhold i troppen på.
La deg falle bakover i teamets ventende armer
som et bevis på gjensidig tillit og samhold.
Hele leiren snakker om den tyggegummien din, storebror.
Ja, dessverre.
Jeg misunner deg ikke å måtte velge hvem som skal få den siste plata.
Det er ikke én, men to plater igjen.
Ja da, men når du har delt med meg, blir det bare en.
Du har vel tenkt å dele med meg, håper jeg?
Din eneste søster, din nærmeste slekt.
Jeg må vel få en.
Jeg tror jeg må tenke over det litt.
Det finnes lovpålagte plikter overfor nær familie!
Her er han.
Har du fått ny skjorte, Charlie Brown? Så fin!
Du er så fin på håret i dag!
All denne positive oppmerksomheten føles tyggisrelatert.
- Eller kanskje jeg bare er kynisk. - Hei, tyggis.
Chuck, kom hit.
- Åssen går det? - Ikke så bra.
Det føles som om jeg har skylden for alt dette. Beklager så mye.
Takk, det setter jeg pris på.
Folk kan bli ganske rare når de vil ha noe. Du bør gjøre det lett for deg selv.
Gi tyggisen til den første personen du ser. Fra og med nå.
Akkurat nå. I dette sekund.
Jeg vil ha den tyggisen.
- Det er umulig. - Jeg er favoritten hans.
- Jeg får den. - Nei, jeg!
Jeg orker ikke mer! Skulle ønske jeg aldri fant den tyggisen i det hele tatt!
Teamwork krever kommunikasjon for å oppnå et felles mål.
For å teste det, få troppen til muntlig å guide et medlem
med bind for øynene gjennom en hinderløype.
Å snakke etter tur blir nøkkelen for å vise samarbeid.
Teamwork er ikke noe som fungerer ved tvang.
En beaglespeidertropp blir en god tropp
når alle lærer å legge uenighet til side og jobbe sammen.
Og ingenting er sterkere lim enn et felles mål.
Hva skal jeg gjøre, Linus?
Samme hvem jeg velger, blir de fleste skuffet.
Det er helt klart en umulig situasjon.
Men sånn er vel livet. En kan ikke gjøre alle til lags.
Ja visst!
- Vi har fremdeles ikke tyggis. - Hallo, alle sammen.
- Jeg har en kunngjøring å komme med. - Stille, alle sammen.
Min kjære, snille storebror som aldri snur ryggen til familieforpliktelser,
har bestemt hva han vil gjøre med tyggisen.
Ja, det har jeg. Jeg ble kvitt den.
- Du ble hva? - Jeg ble kvitt den.
Den er borte. Ingen får noe, selv ikke jeg.
Jeg tenkte det ville være bedre å være skuffet sammen
enn misunnelig på hverandre, selv om alle blir sure på meg for det.
- Han har et poeng. - Ok, storebror.
- Han har nok rett. - Hva skal vi med tyggis?
Vet du, noen ganger tror jeg at verden trenger litt mer Charlie Brown.
Hvor gjorde du egentlig av tyggisen?
BASERT PÅ KNØTTENE AV CHARLES M. SCHULZ
Norsk tekst: Mari Eggen
TAKK, SPARKY. ALLTID I VÅRE HJERTER.